
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  22
din 28 ianuarie 2016
          privind însuşirea unor documentaţii cadastrale


Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 932/14.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia cadastrală pentru prima înscriere în cartea funciară (evidenţierea construcţiilor C1 – Şcoala Gimnazială Nicolae Iorga şi C2 – Atelier şcoală, notarea în cartea funciară a nr. administrativ şi alte operaţiuni), efectuată pentru imobilul situat în Municipiul Sighişoara, str. Dumbravei, f. nr.;
Având în vedere documentaţia cadastrală pentru actualizarea informaţiilor cadastrale în cartea funciară, respectiv reevidenţierea construcţiei C1 – Casă de locuit (Casa de oaspeţi), notarea nr. administrativ şi alte operaţiuni, efectuată pentru imobilul situat în Municipiul Sighişoara, str. George Coşbuc, f. nr.;

 Având în vedere documentaţia cadastrală pentru actualizarea datelor tehnice din cartea funciară, respectiv modificarea suprafeţei terenului, efectuată pentru imobilul situat în Municipiul Sighişoara, str. Gării, nr. 5/A, bloc 114/F;

Având în vedere documentaţia cadastrală pentru modificarea datelor tehnice din cartea funciară, respectiv subapartamentarea apartamentului nr. 1, efectuată pentru imobilul situat în Municipiul Sighişoara, str. I. Chendi, nr. 70;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate al Direcţiei Administrarea Patrimoniului, înregistrat cu nr. 931/14.01.2016, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,
HOTĂRĂŞTE:
Art. 1. Se însuşeşte documentaţia cadastrală pentru prima înscriere în cartea funciară (evidenţierea construcţiilor C1 – Şcoala Gimnazială Nicolae Iorga şi C2 – Atelier şcoală, notarea în cartea funciară a nr. administrativ şi alte operaţiuni), efectuată pentru imobilul situat în Municipiul Sighişoara, str. Dumbravei, f. nr., înscris în C.F. nr. 9188, sub nr. top. 3348/1/1/1/4, anexa nr. 1 la prezenta hotărâre. 
Art. 2. (1) Se aprobă evidenţierea construcţiei C1 – Şcoala Gimnazială Nicolae Iorga, compusă din Parter + Etaj 1 + Etaj 2 – cu suprafaţa construită la sol de 1107 mp. şi suprafaţa construită desfăşurată de 3136 mp., conform documentaţiei cadastrale însuşite prin art. 1 din prezenta hotărâre.

(2) Se aprobă evidenţierea construcţiei C2 – Atelier Şcoală - cu suprafaţa construită la sol de 183 mp. şi suprafaţa construită desfăşurată de 183 mp., conform documentaţiei cadastrale însuşite prin art. 1 din prezenta hotărâre.

(3) Numărul administrativ al imobilului, identificat conform documentaţiei cadastrale însuşite prin art. 1 din prezenta hotărâre, se atribuie prin dispoziţie a Primarului Municipiului Sighişoara.
Art. 3. Imobilul situat în Municipiul Sighişoara, str. Dumbravei, f. nr. – Şcoala Gimnazială Nicolae Iorga, înscris în C.F. nr. 9188, sub nr. top. 3348/1/1/1/4, identificat conform documentaţiei cadastrale însuşite prin art. 1 din prezenta hotărâre, este în proprietatea publică (domeniul public) a Municipiului Sighişoara. 

Art. 4. Se însuşeşte documentaţia cadastrală pentru actualizarea informaţiilor cadastrale în cartea funciară, respectiv reevidenţierea construcţiei C1 – Casă de locuit (Casa de oaspeţi), notarea nr. administrativ şi alte operaţiuni, efectuată pentru imobilul situat în Municipiul Sighişoara, str. George Coşbuc, f. nr., înscris în C.F. nr. 54951, sub nr. cad. 54951, 54951-C1, anexa nr. 2 la prezenta hotărâre. 
Art. 5. (1) Se aprobă reevidenţierea construcţiei C1 – Casă de locuit (Casa de oaspeţi), compusă din Demisol + Parter + Etaj – cu suprafaţa construită la sol de 157 mp. şi suprafaţa construită desfăşurată de 471 mp., conform documentaţiei cadastrale însuşite prin art. 4 din prezenta hotărâre.

 (2) Numărul administrativ al imobilului, identificat conform documentaţiei cadastrale însuşite prin art. 4 din prezenta hotărâre, se atribuie prin dispoziţie a Primarului Municipiului Sighişoara.
Art. 6. Imobilul situat în Municipiul Sighişoara, str. George Coşbuc, f.n. – Casă de locuit (Casa de oaspeţi), înscris în C.F. nr. 54951, sub nr. cad. 54951, 54951-C1, identificat conform documentaţiei cadastrale însuşite prin art. 4 din prezenta hotărâre, este în proprietatea publică (domeniul public) a Municipiului Sighişoara. 


Art. 7. Se însuşeşte documentaţia cadastrală pentru actualizarea datelor tehnice din cartea funciară, respectiv modificarea suprafeţei terenului, efectuată pentru imobilul situat în Municipiul Sighişoara, str. Gării, nr. 5/A, bloc 114/F, înscris în C.F. nr. 50369 (nr. C.F. vechi 9312), sub nr. top. 3072/17, anexa nr. 3 la prezenta hotărâre.

Art. 8. Se aprobă modificarea suprafeţei terenului intravilan cu categoria de folosinţă curţi construcţii, situat în Municipiul Sighişoara, str. Gării, nr. 5/A, bloc 114/F, înscris în C.F. nr. 50369 (nr. C.F. vechi 9312), sub nr. top. 3072/17, de la suprafaţa de 808 mp., la suprafaţa reală de 872 mp., rezultată în urma măsurătorilor, conform documentaţiei cadastrale însuşite prin art. 7 din prezenta hotărâre.

Art. 9. Imobilul de natură teren, situat în Municipiul Sighişoara, str. Gării, nr. 5/A, bloc 114/F, înscris în C.F. nr. 50369 (nr. C.F. vechi 9312), sub nr. top. 3072/17, identificat conform documentaţiei cadastrale însuşite prin art. 7 din prezenta hotărâre, este în proprietatea privată (domeniul privat) al Municipiului Sighişoara.

Art. 10. Se însuşeşte documentaţia cadastrală pentru modificarea datelor tehnice din cartea funciară, respectiv subapartamentarea apartamentului nr. 1 în două apartamente noi, efectuată pentru imobilul situat în Municipiul Sighişoara, str. I. Chendi, nr. 70, înscris în C.F. individual nr. 50516-C1-U2, sub nr. cad. 50516-C1-U2 (nr. C.F. vechi 566/I, nr. topografic 317-318/2/I), anexa nr. 4 la prezenta hotărâre.
Art. 11. Se aprobă subapartamentarea apartamentului nr. 1, înscris în C.F. individual nr. 50516-C1-U2, sub nr. cad. 50516-C1-U2 (nr. C.F. vechi 566/I, nr. topografic 317-318/2/I), în două apartamente noi: apartamentul nr. 3, cu suprafaţa utilă de 57,96 mp., cotă parte părţi comune - 109/399 şi cotă parte teren în folosinţă – 109/399 şi apartamentul nr. 4, cu suprafaţa utilă de 47,87 mp., cotă parte părţi comune - 90/399 şi cotă parte teren în folosinţă – 90/399, conform documentaţiei cadastrale însuşite prin art. 10 din prezenta hotărâre.

Art. 12. Documentaţia cadastrală pentru modificarea datelor tehnice din cartea funciară, respectiv subapartamentarea apartamentului nr. 1 în două apartamente noi, însuşită prin art. 10 din prezenta hotărâre s-a efectuat pentru înscrierea ulterioară a dreptului de proprietate privată asupra apartamentelor nou formate, dobândite prin cumpărare de la S.C. Apă Termic Trasnport S.A., respectiv apartamentul nr. 3 (proprietar Slava Ileana, conform contract de vânzare – cumpărare nr. 1285 din 2011) şi apartamentul nr. 4 (proprietari Vas Moise şi soţia Vas Aurelia, conform contract de vânzare – cumpărare nr. 1166 din 2006).
Art. 13. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 14. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Claudiu Pop  

                                                                                    Contrasemnează/Avizat pentru legalitate

         SECRETAR,



           Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  5 ex. Direcţia Administrarea Patrimoiului.
11 ex. 

B.A
